DIVINA-COMEDIA-TA-WEB	Alavetz se padeguèc un shinhau era pòur que s’auie estat en lac deth mèn còr pendent era net que passè damb tanta angoisha; e madeish qu’aqueth que, en gésser desirós dehòra deth mar, en arribar ena plaja, se vire entàs ondades perilhoses e les guarde, ataue eth mèn esperit, encara hujutiu, se virèc entà darrèr pr’amor de guardar eth lòc que d’eth jamès gessec arrés viu.